Michael, Dei gratia Senonensis archiepiscopus, omnibus ad quos litteræ istæ pervenerint, in Domino salutem. Notum fieri volumus quod, cum nobis constitisset, ex testimonio laudabilium virorum, præsentationem præsbiterorum in ecclesiis, quarum nomina hic subscribuntur, spectare ad abbatem et conventum Sanctæ-Columbæ Senonensis: volentes ipsis in jure suo adesse, earumdem ecclesiarum eis confirmavimus patronatum. Hæ sunt autem ecclesiæ: ecclesia Sancti-Lupi; ecclesia Sancti-Dionisii, quæ sitæ sunt in villa Sanctæ-Columbæ-Majoris; ecclesia Sancti-Clementis; ecclesia Sancti.....; ecclesia Sancti-Germani, cum Capella-super-Orosam quæ est de Sancto-Laurentio; ecclesia Villæ-Patricii, cum capella sua de Villanovella; ecclesia Sanctæ-Columbæ de Quadrivio Senonensi; ecclesia de Grun; ecclesia de Beona, alias de Beiaco; ecclesia de Sarmaisia. In cujus rei memoriam, præsentem cartam notari fecimus, et sigilli nostri munimine roborari. Actum, mense januario, anno incarnati Verbi Mº Cº XCº sexto.